《次前人卜居得邻》
宋代·陈著

买屋相依老翰林，满腔新意见新吟。
浮云仕宦四方志，明月家山千里心。
邻谊可曾分楚越，诗盟那有远何阴。
老夫亦忝桐乡籍，贺厦行须曳足音。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。